Indre Østfold fengsel, avd. Eidsberg ble opprettet i 1860 med plass til 17 innsatte. Grunnet stor omstilling og stengning av avdeling A ved Oslo fengsel, ble det besluttet å bygge nytt fengsel på tomten der det gamle fengslet ligger. Kriminalomsorgen, Statsbygg og Skanska Husfabrikken AS utviklet i samarbeid en ny standardisering for framtidige fengsler. Standardiseringen kalles Modell 2015 og består i hovedsak av moduler som settes sammen til et fengsel. Modulene ble bygget ved Skanska Husfabrikken AS i Steinkjer. Indre Østfold fengsel, avd. Eidsberg var, sammen med Ullersmo fengsel, de første fengslene som ble satt opp eller utvidet med den nye standarden.